જો કે હાલ તો વડાપ્રધાન મોદી અને રાહુલ ગાંધી બંન્ને ગુજરાતમાં બીજા તબક્કાની ચૂંટણી માટે પ્રચંડ પ્રચારમાં વ્યસ્ત છે અને એકબીજા પર આક્ષેપ-પ્રતિઆક્ષેપ કરી રહ્યા છે. પાટણમાં વડાપ્રધાન પર આક્ષેપ કરતા રાહુલ ગાંધીએ કહ્યું કે, "હવે મોદીજી પાસે વિકાસનો મુદ્દો રહ્યો નથી. મણિશંકર અય્યર તેમના વિશે શું બોલે છે એ તેમના માટે ચૂંટણીનો મુદ્દો બની જાય છે. તમે બધા એક વાત નોંધી લો કે આ સમગ્ર ચૂંટણી પ્રચાર દરમિયાન મોદીજીએ ભ્રષ્ટાચારનો મુદ્દો ઉઠાવ્યો નથી. જાણો છો કેમ? કારણ કે અમિત શાહના દિકરાની કંપનીએ 50 હજાર રૂપિયાને 50 હજાર કરોડ રૂપિયા બનાવી દીધા છે. આ ભ્રષ્ટાચારનો મુદ્દો વડાપ્રધાન ન દેખાતો નથી."